Michael Jackson
Dr Michael Joseph Jackson (* 29. August 1958 z Gary, Indiana; † 25. Juni 2009 z Westwood, Los Angeles, Kalifornie) isch e US-amerikanische Sänger, Songwriter, Entertainer on Erfinder gsii. Mid gschäzde 750 Millione verchaufde Tondreeger gilded er as ain vù dr erfolgryyschde Musiker in dr Gschiichd vù dr Popmusik. Är isch am 25. Juni 2009 gschdoorbe.

Familie 
Dr Jackson isch as aachds vù insgsamd zee Chinder vùm Joseph Jackson (* 1929), eme Kranfierer, ùn dr Katherine Jackson (* 1930), erer Verchaiferi, ùf d Wäld chùù. 

Syyni Gschwischder sin:

 Rebbie Jackson (* 1950)
 Jackie Jackson (* 1951)
 Tito Jackson (* 1953)
 Jermaine Jackson (* 1954)
 La Toya Jackson (* 1956)
 Marlon Jackson (* 1957)
 Brandon Jackson (*/† 1957), em Marlon sy Zwiligsbrueder, isch bi dr Gebùùrd gschdoorbe
 Randy Jackson (* 1961)
 Janet Jackson (* 1966)
 Joh’Vonnie Jackson (* 1974), e nid eeligi Halbschweschder vùm Vader här

Im Mai 1994 hed dr Jackson d Lisa Marie Presley ghyroode, d Doochder vùm Elvis Presley. Anderhald Joor schbeeder sin si aber wider gschiide woore.

1996 hed dr Jackson d Chranggeschweschder Debbie Rowe ghyroode ùn hed mid iire zwai Chinder ghaa, e Sùùn, Michael Joseph Jackson jr. *1997, ùn e Doochder, Paris Michael Katherine *1998. D Ee mid dr Debbie Rowe isch im Joor 1999 wider gschiide woore.

E drid Chind, Prince Michael Jackson II, isch 2002 ùf Wäld chùù. D Mueder vù däm Sùùn isch nid bekand.

Dr Jackson hed scho in 70er Joor Gsiichdsoperatione mache loo. Offiziäll hed er immer gsaid, är heb si us gsùndhaidlige Grind miese mache. As syy Hud mid dr Joore al häler wooren isch, hed d Medie vermuede loo, är heb sich d Hud ùfhäle loo. Är hed doderzue im e Interview ane 1993 gsaid, er diei an dr Chrangged Vitiligo lyyde, wù d Pigmäntzäle in dr Hud hii machd.

Karriere 
Dr Vader hed scho friej syyni Chinder musikalisch gfèèrdered ùn si zue verschiidene Taländwedbewäärb broochd ùn si dooderbyy imer wider zue Hegschdlaischdige aadriibe. 

1965 hed dr Joseph Jackson mid fimf vù syyne Chinder (Michael, Jackie, Jackson, Jackson, Marlon) d „Jackson Five“ grinded. Die Grùbe hed vor alem in dr 70er Joor groosi Wälderfolg ghaa. 

Dr Jackson hed scho ane 1971 mid 13 Joor syyni Solokarriere aagfange. Bis Ändi vù dr 70er Joor hed er sich aber no ùf „The Jacksons Five“ konzäntriert. Bis 1978 hän si reegelmääsig Albe uusebroochd ùn sin ùf Tournee gange.

Am 1. Dezämber 1982 isch s Album Thriller, mid bis hid 108 Millione Tondreeger s maischdverchaufd Album vù dr Wäld. Mid däm uusergweenlige Erfolg isch dr Jackson zùm Wäldstar woore. Charakteristisch fir dr Jackson sin syyni Chlaidig ùn syy Danzstil woore, dr Moonwalk.

Voorwiirf wäge Chindsmisbruuch 
Syd 1993 isch dr Jackson mee dùr Skandal wie dùr Musik in dr Schlaagzyyle gsii. Ùfgrùnd vù Medikamändemisbruuch hed er 1993 miese e Tournee abbräche. 

1993 sin èèrschdi Voorwiirf geege dr Jackson wäge Chindsmisbruuch ùfchùù. E Prozäs isch 1994 mid ere usergriichdlige Ainigung ùn ere Abfindig vù iiber 20 Millione Dollar abgwänded woore.

Im Novämber 2003 isch dr Jackson wider aagchlagd woore. Dr Prozäs geege iin hed e groosi Ùfmèèrgsamkaid in dr ganze Wäld gfùnde. Am 13. Juni 2005 isch dr Jackson vùn ere Gschwooren-Jury in alne 10 Aachlaagpinggd aischdimig frèigschbroche woore.

Noch em Prozäs hed er syy Woonsiz, d "Neverland Ranch" z Kalifornie, wùn er 1988 gchaufd ghaa hed, ùfgee ùn isch ùf Bahrain zooge

Diskografii

Studioalbe 

 1971 - Got To Be There
 1972 - Ben
 1973 - Music & Me
 1975 - Forever, Michael
 1979 - Off The Wall
 1982 - Thriller
 1987 - Bad
 1991 - Dangerous
 1995 - HIStory – Past, Present and Future Book I
 2001 - Invincible

Singles 
 1971 - Got To Be There
 1972 - Rockin' Robin
 1972 - I Wanna Be Where
 1972 - Ain't No Sunshine
 1972 - Ben
 1973 - With A Child's Heart
 1973 - Happy
 1973 - Music & Me
 1975 - We're Almost There
 1975 - Just A Little Bit Of You
 1975 - One Day In Your Life
 1978 - Ease On Down The Road (mit Diana Ross)
 1978 - You Can't Win
 1979 - A Brand New Day (mit Diana Ross)
 1979 - Don't Stop 'Til You Get Enough
 1979 - Off The Wall
 1980 - Rock With You
 1980 - She's Out Of My Life
 1980 - Girlfriend
 1982 - Someone In The Dark (Soundtrack vum Film - "E.T. - Der Ausserirdische")
 1982 - The Girl Is Mine (mit Paul McCartney)
 1983 - Billie Jean
 1983 - Beat It
 1983 - Wanna Be Startin' Somethin'
 1983 - Human Nature
 1983 - P.Y.T. (Pretty Young Thing)
 1983 - Say Say Say (mit Paul McCartney)
 1984 - Thriller
 1984 - Farewell My Summer Love
 1984 - Girl You're So Together
 1985 - Eaten Alive (mit Diana Ross)
 1987 - I Just Can't Stop Loving You (mit Siedah Garrett)
 1987 - Bad
 1987 - The Way You Make Me Feel
 1988 - Man In The Mirror
 1988 - Get It (mit Stevie Wonder)
 1988 - Dirty Diana
 1988 - Another Part Of Me
 1988 - Smooth Criminal
 1989 - Leave Me Alone
 1989 - Liberian Girl
 1991 - Black Or White
 1992 - Remember The Time / Come Together
 1992 - In The Closet
 1992 - Jam
 1992 - Who Is It
 1992 - Heal The World
 1993 - Whatzupwitu (mit Eddie Murphy)
 1993 - Give In To Me
 1993 - Will You Be There (Soundtrack vum Film „Free Willy – Ruf der Freiheit“)
 1993 - Gone Too Soon
 1995 - Scream / Childhood ("Scream" mit Janet Jackson) 
 1995 - You Are Not Alone
 1995 - Earth Song
 1995 - This Time Around
 1996 - They Don't Care About Us
 1996 - Stranger In Moscow
 1996 - Why (mit 3T)
 1996 - I Need You (mit 3T)
 1997 - Blood On The Dance Floor
 1997 - HIStory / Ghosts
 1997 - Smile
 2001 - You Rock My World
 2001 - Cry
 2003 - One More Chance

Literatur 
 Michael Jackson: Moonwalk, Goldmann Wilhelm, München 1988, ISBN 3-442-09659-6
 Michael Jackson: Dancing The Dream – Gedichte und Gedanken, Goldmann, München 1992, ISBN 3-442-42079-2
 Jochen Ebmeier: Michael Jackson – Das Phänomen, Atlantis-Musikbuch Verlag, Mainz 1999, ISBN 3-254-08380-6
 Marcel Feige: Das große Lexikon über Michael Jackson, Lexikon-Imprint-Verlag, Berlin 2002, ISBN 3-89602-504-X
 J. Randy Taraborrelli: Michael Jackson – Die Biographie, Heel, Königswinter 2000, ISBN 3-89365-795-9
 Joseph Jackson: Die Jacksons, Random House Entertainment, München 2004, ISBN 3-8090-3028-7

Weblink 
 

 
 Webseite vu Sony BMG (englisch); (dytsch)

Fuessnote 

Komponist (20. Joorhundert)
Musiker
Singer-Songwriter
Popsänger
Amerikanische Musiker
US-Amerikaner
Person (Kalifornie)
Maa